open-index/open-wikipedia-markdown huggingface dataset:
அறுதி மதிப்புத் தேற்றம்

கணிதத்தில் **அறுதி மதிப்புத் தேற்றம்** (*extreme value theorem*) இன் கூற்று:

வரம்புடைய மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள் குறைந்தது ஒருமுறை அச்சார்பு பெருமம் மற்றும் சிறுமம் அடையும். அதாவது [*a*,*b*] இடைவெளிக்குள் கீழ்க்காணுமாறு *c* , *d* ஆகிய இரு எண்களைக் காண முடியும்:

:f(c) \ge f(x) \ge f(d)\quad\forall x\in [a,b].\,

இத்தேற்றத்துடன் தொடர்புடைய மற்றொரு தேற்றமான **வரம்புடைமைத் தேற்றம்** கூற்றின்படி,

மூடிய இடைவெளி [*a*,*b*] இல், மெய்மதிப்புச் சார்பு *f* தொடர்ச்சியானதாக இருந்தால், அந்த இடைவெளிக்குள்  கீழ்க்காணுமாறு *m* , *M* ஆகிய இரு எண்களைக் காண முடியும்:

:m \le f(x) \le M\quad \forall x \in [a,b].\,

அறுதி மதிப்புத் தேற்றம், வரம்புடைமைத் தேற்றத்தின் மேம்பட்ட வடிவாக உள்ளது. வரம்புடைமைத் தேற்றம், சார்பானது வரம்புடையாத அமையும் என்கிறது. ஆனால் அறுதி மதிப்புத் தேற்றம் மேலும் அதிகப்படியாக, சார்பு வரம்புடையதாக மட்டும் இருப்பதோடல்லாது, அதன் குறைந்தபட்ச மேல் வரம்பினைப் பெருமமாகவும், அதிகபட்ச கீழ்வரம்பினைச் சிறுமமாகவும் கொண்டிருக்கும் என்று கூறுகிறது.

அறுதி மதிப்புத் தேற்றம், ரோலின் தேற்றத்தை நிறுவப் பயன்படுத்தப்படுகிறது.

## தேற்றம் பயன்படா சார்புகள்
கீழே தரப்பட்டுள்ள எடுத்துக்காட்டுகளிலிருந்து இத் தேற்றத்திற்கு உட்படும் சார்புகளின் ஆட்களங்கள் வரம்புடையவையாகவும் மூடியவையாகவும் இருக்க வேண்டியதின் அவசியத்தைப் புரிந்து கொள்ளலாம்.

#  [0,&nbsp;∞) இடைவெளியில் வரையறுக்கப்பட்ட சார்பு  *&fnof;*(*x*) = *x* , மேற்புறம் வரம்புடையதாக இல்லை.
# [0,&nbsp;∞) இடைவெளியில் வரையறுக்கப்பட்ட சார்பு  *&fnof;*(*x*) =  வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
# (0,&nbsp;1] இடைவெளியில் வரையறுக்கப்பட்ட சார்பு *&fnof;*(*x*) =  மேற்புறம் வரம்புடையதாக இல்லை.
#(0,&nbsp;1] இடைவெளியில் வரையறுக்கப்பட்ட சார்பு  *&fnof;*(*x*) = 1 – *x* வரம்புடையது. ஆனால் குறைந்தபட்ச மேல் வரம்பு &nbsp;1 ஐ அடைவதில்லை.
*&fnof;*(0)&nbsp;= 0 என வரையறுப்பதன் மூலம் அறுதி மதிப்புத் தேற்றம், வரம்புடைமைத் தேற்றம் ஆகிய இரு தேற்றங்களுக்கும், இடைவெளி [*a*,&nbsp;*b*] இல் தொடர்ச்சித்தன்மை தேவை என்பதை அறிந்து கொள்ளலாம்.

## அரைத் தொடர்ச்சிச் சார்புகளுக்கு நீட்டிப்பு
சார்பு *f* அரைத் தொடர்ச்சியானதாக இருந்தால் வரம்புடைமைத் தேற்றம் மற்றும் அறுதி மதிப்புத் தேற்றம் இரண்டிலும் அதற்கேற்ற பாதிப்பகுதி உண்மையானதாகும். நீட்டிக்கப்பட்ட மெய்யெண் கோட்டிலிருந்து –∞ அல்லது +∞ மதிப்பைத் தேவைக்கேற்பச் சேர்த்துக் கொள்ளலாம்.

**தேற்றம்:**

சார்பு *f* : [*a*,*b*] → [–∞,∞) மேல் அரைத் தொடர்ச்சியுடையது எனில்,
:\limsup_{y\to x} f(y)\le f(x) \quad \forall x \in [a,b] \, என்றவாறு இருக்கும். அப்போது சார்பு *f* மேற்புறம் வரம்புடையதாக, குறைந்தபட்ச மேல்வரம்புடன் இருக்கும்.

## மேற்கோள்கள்

* 

## வெளி இணைப்புகள்
* A Proof for extreme value theorem at cut-the-knot
* 
* 
* Extreme Value Theorem by  Jacqueline Wandzura with additional contributions by Stephen Wandzura, the Wolfram Demonstrations Project.
* 

பகுப்பு:வகையீட்டு நுண்கணிதம்
பகுப்பு:நுண்கணிதத் தேற்றங்கள்
விவேக் மூர்த்தி

**விவேக் ஹால்கெரே மூர்த்தி** , அமெரிக்காவின் 19வது மருத்துவதுறை தலைவராக  நியமிக்க அதிபர் ஒபாமாவால் முன்மொழியப் பட்டுள்ளவர். இப்பதவி  அமெரிக்காவின் பொது சுகாதாரம் மற்றும் மருத்துவ சிகிச்சைத் துறையை ஒட்டுமொத்தமாக நிர்வகிக்கும்  பதவியாகும்.  ரெஜினா பென்ஜமின் என்பவர்  2009 முதல் தலைவராக பொறுப்பு வகித்துவருகிறார். இவருக்கு பதில்தான் விவேக்  மூர்த்தி முன்மொழியப் பட்டுள்ளார். இவர் இந்தியாவிலும், அமெரிக்காவிலும் ஹெச்ஐவி மற்றும் எய்ட்ஸ் தொடர்பாக இலவச கல்வி வழங்கும் அமைப்பை நடத்தி வருகிறார்.2011-ம் ஆண்டு பொது சுகாதாரம், நோய்த் தடுப்பு மற்றும் உடல் ஆரோக்கிய மேம்பாட்டு ஆலோசனைக் குழுவின் உறுப்பினராக விவேக் மூர்த்தி நியமிக்கப்பட்டார்.

## மேற்கோள்கள்

பகுப்பு:மருத்துவர்கள்
பகுப்பு:இந்திய அமெரிக்கர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:அமெரிக்க மருத்துவர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
உலகளாவிய இலக்கணம்

**உலகளாவிய இலக்கணம்** என்பது மொழியியலில் உள்ள கருத்தாக்கம் ஆகும். இதை உருவாக்கியவர் மொழியியல் அறிஞரான நோம் சாம்சுகி ஆவார். மனிதரிடம் மொழியைப் புரிந்துணரும் தன்மை மூளையில் நரம்புகளில் பின்னப்பட்டுள்ளதாகவும் இந்த கருத்து கூறுகிறது.

உலகின் அனைத்து மொழிகளும் ஒரே மாதிரியான குணங்களைக் கொண்டிருப்பதாகவும் இது தெரிவிக்கிறது. அனைத்து மொழிகளும் கொண்டிருக்கும் இத்தகைய குணங்கள் என்னவென்பதைக் கண்டறிதல் வேண்டும்.

## மேற்கோள்கள்

பகுப்பு:மொழியியல்
பகுப்பு:அறிதிற அறிவியல்
சீயோனின் எங்கள் அன்னை தேவாலயம்

**சீயோன் எங்கள் மாதா தேவாலயம்** (*Church of Our Lady Mary of Zion*, அம்காரியம்: ርዕሰ አድባራት ቅድስተ ቅዱሳን ድንግል ማሪያም ፅዮን *Re-ese Adbarat Kidiste Kidusan Dingel Maryam Ts’iyon*) என்பது எத்தியோப்பியாவிலுள்ள மிகவும் முக்கியத்துவம் வாய்ந்த எத்தியோப்பிய மரபுவழி சபையின் தேவாலயமாகும். இது திக்ரே மாநிலத்திலுள்ள அக்சம் எனும் நகரில் அமைந்துள்ளது. ஆரம்ப தேவாலயம் கி.பி 4ம் நூற்றயாண்டு காலத்தில், முதல் கிருத்தவ சக்கரவர்த்தி எசானா ஆட்சிக்காலத்தில் கட்டப்பட்டது என நம்பப்படுகின்றது. 

## உசாத்துணை

*Stuart Munro-Hay (2005), *The Quest for the Ark of the Covenant*, Ch. 6

பகுப்பு:எதியோப்பிய கிறித்தவக் கோவில்கள்
உறங்காத சுந்தரி

**உறங்காத சுந்தரி** என்பது குஞ்சாக்கோ தயாரித்த மலையாளத் திரைப்படம். இந்தப் படம் 1969 மே 1-ல் வெளியானது.

## நடிப்பு
*சத்யன்
*கே. பி. உமர்
*எச். பி. பிள்ளை
*பகதூர்
*நெல்லிக்கோடு பாசுக்கரன்
*அடூர் பங்கஜம்
*சாந்தி
*ஜெயபாரதி
*ராஜச்றீ நாயர்.

## பின்னணிப் பாடகர்கள்
*பி. வசந்தா
*கே. ஜே. யேசுதாசு
*கமுகற புருஷோத்தமன்
*பி. லீலா
*பி. சுசீலா

## பங்காற்றியோர்
*தயாரிப்பு, இயக்கம் - பி சுப்பிரமண்யம்
*சங்கீதம் - ஜி தேவராஜன்
*இசையமைப்பு - வயலார்
*வெளியீடு - ஏ குமாரசுவாமி ரிலீசு
*கதை, திரைக்கதை, வசனம் - சிறீ

## பாடல்கள்

## சான்றுகள்

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
ஆதித்தியயிருதயம்

**ஆதித்தியயிருதயம்** (Ādityahṛdayam) என்ற இந்த பாடல் ஆதித்தியன் என்ற பெயரைக் கொண்ட சூரியனைப் பற்றியது. இராவணனுடன் போரிடும் முன், அவனை வெற்றி கொள்ள, அகத்திய முனிவர் இராமனுக்கு இப்பாடலைக் கூறினார். இராவணனுடனான போரில் தளர்ந்திருந்த இராமனுக்கு, சூரியனை வணங்கினால் எதிரியை வெல்லும் பலம் கிடைக்கும் என ஊக்குவிக்கிறார். அகத்தியர் எழுதி, வால்மீகி தொகுத்த உத்த காண்டத்தில் 107 வது பாடலாக இடம் பெறுகிறது.

## பாடல்

ஸந்தாபநாஸகராய நமோநமஹ
அந்தகாராந்தகாராய நமோநமஹ
சிந்தாமணே! சிதாநந்தாய நமோநமஹ
நீஹாரநாஸகாய நமோநமஹ
மோஹவிநாஸகராய நமோநமஹ
ஸாந்தாய ரௌத்ராய ஸௌம்யாய கோராய
காந்திமதாங்காந்திரூபாய தே நமஹ
ஸ்தாவரஜங்கமாசார்யாய தே நமோ
தேவாய விஸ்வைக ஸாக்‌ஷிணே தே நமஹ
ஸத்யப்ரதாநாய தத்த்வாய தே நமஹ
ஸத்யஸ்வரூபாய நித்யம் நமோநமஹ


## மேற்கோள்கள்

பகுப்பு:இராமாயணம்
மகா பரிசுத்த இடம்

[thumb|மாதிரி [ஆசரிப்புக் கூடாரம் பரிசுத்த இடத்தைக் காட்டுகிறது. இதன் பின் மகா பரிசுத்த இடம் உள்ளது]]
**மகா பரிசுத்த இடம்** (*Holy of Holies*, (திபேரிய எபிரேயம்:  **) என்பது எபிரேய விவிலியம் குறிப்பிடும் ஆசரிப்புக் கூடாரத்திலுள்ள உள்ளக புனித இடமும், பின்பு முதலாம் எருசலேம் கோவிலில் உடன்படிக்கைப் பெட்டி வைக்கப்பட்டிருந்த இடமும், தலைமைக்குரு மாத்திரம் யோம் கிப்பூர் அன்று உள்நுழையும் இடமுமாகும். உடன்படிக்கைப் பெட்டியினுள் சீனாய் மலையில் வைத்து மோசேக்கு கடவுளினால் கொடுக்கப்பட்ட பத்துக் கட்டளைகள் இருந்தது எனக் கூறப்படுகின்றது.

## இவற்றையும் பார்க்க
* சாலமோனின் கோவில்

## உசாத்துணை

பகுப்பு:திரு உறைவிடமும் எருசலேம் கோவில்களும்
பியேர் டி பெர்மா

**பியரே டி பெர்மா** (*Pierre de Fermat*), பிரெஞ்சுக் கணிதவியலாளர் ஆவார். வளைகோடுகளின் பெரிய, சிறிய குத்துக்கோடுகளைக் கண்டறிய எளிய முறையை கண்டுபிடித்தவர் இவரே. இவர் கிரேக்கம், லத்தீன், பிரெஞ்சு உள்ளிட்ட மொழிகளைக் கற்றவர்.

பகுப்பு:1601 பிறப்புகள்
பகுப்பு:கணிதவியலாளர்கள்
பகுப்பு:1665 இறப்புகள்
குருச்சேத்திரம்

**குருச்சேத்திரம்**  () இந்துக்களின் இதிகாசத்திலும், வரலாற்றிலும் சிறப்பு பெற்ற இடமாகும். குருச்சேத்திரத்தை, **தர்மச்சேத்திரம்** (புனித இடம்) என்றும் அழைப்பர். இது இந்தியாவில், அரியானா மாநிலத்தில் குருச்சேத்திர மாவட்டத்தில் அமைந்துள்ளது. இந்நகரம் சண்டிகரிலிருந்து 80 கி.மீ. தொலைவிலும், தில்லியிலிருந்து 100 கி.மீ. தொலைவிலும் உள்ளது.

பாண்டவர் – கௌரவர் படைகளுக்கு இடையே நடந்த குருச்சேத்திரப் போர் இவ்விடத்தில்தான் நடந்தது. மேலும் குருச்சேத்திரப் போர்க்களத்தில் தான் பகவத் கீதை பிறந்தது.

பாண்டவர்கள் – கௌரவர்களுக்கு முன்னோர் ஆன பரத குலத்தில் பிறந்த *குரு* எனும் அரசன் பெயரால், இவ்விடத்திற்கு குருச்சேத்திரம் என்று பெயர் பெற்றது என புராணங்கள் கூறுகிறது.

குருச்சேத்திரத்தில் அமைந்த தொன்மை வாய்ந்த புனித பிரம்ம சரோவர் குளம் அமைந்துள்ளது.

## குருசேத்திரத்தின் வரலாறு
வாமண புராணம் பரத குல அரசன், **குரு** என்பவன், சரசுவதி மற்றும் திருஷ்டாவதி நதிக்கரையில் பொ.ஊ.மு. 1900-இல் இந்நகரை அமைத்தான் என்று கூறுகிறது. யக்ஞம், தானம், தவம், வாய்மை, தியாகம், மன்னித்தல், கருணை, மனத்தூய்மை, மற்றும் பிரம்மச்சர்யம் போன்ற நற்பண்புகள் கொண்ட அரசன் ”*குரு*”வின் மேன்மையை பாராட்டி, பகவான் விஷ்ணு அளித்த இரண்டு வரங்களின்படி, இவ்விடத்தில் இறப்பவர்கள் வீடுபேறு அடைவர். இவ்விடம், பல்வேறு காலகட்டங்களில் உத்தரவேதி என்றும், பிரம்மவேதி என்றும் இறுதியில் பரத குல அரசன் **'குரு**'வின் காலத்திலிருந்து குருச்சேத்திரம் என்று அழைக்கப்படுகிறது.

## பார்க்க வேண்டிய இடங்கள்
* பிரம்ம சரோவர் குளக்கரையில் உலகின் மிகப்பெரிய இரதம் அமைந்த இடம்
* கிருஷ்ணா அருங்காட்சியகம், மகாபாரத காட்சிகள் கொண்ட அருங்காட்சியகம் 
* பீஷ்ம குண்டம், பீஷ்மர் வீடுபேறு அடைந்த இடம்
* சோதிசர்  அருச்சுனனுக்கு பகவான் ஸ்ரீகிருஷ்ணர் பகவத் கீதை அருளிய இடம்
* பிரம்ம குண்டம், அருச்சுனன் பீஷ்மருக்கு தண்ணீர் தாகம் தீர்க்க, தன் அம்பினால் பூமியை துளைத்து தண்ணீர் உண்டாக்கிய குளம்.
* குருசேத்திர அறிவியல் அருங்காட்சியகம்
* கல்பனா சாவ்லா நினைவு கோளரங்கம்
* பிர்லா மந்திர் 
* குருச்சேத்திரம் சிவன் கோயில்

## நிலவியல் அமைப்பு

## இதனையும் காண்க
* பிரம்ம சரோவர்
* குருச்சேத்திரப் போர்
* மகாபாரதம்
* பகவத் கீதை

## மேற்கோள்கள்

## வெளி இணைப்புகள்

*குருச்சேத்திரத்தின் கதை - காணொளி
* SriKrishna Museum has some historical artifacts and paintings depicting the Mahabharata war. 

பகுப்பு:மகாபாரத நிகழிடங்கள்
பகுப்பு:சக்தி பீடங்கள்
பகுப்பு:அரியானாவின் வரலாறு
பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:இந்து புனித நகரங்கள்
பகுப்பு:இந்து யாத்திரைத் தலங்கள்
பகுப்பு:புண்ணிய தீர்த்தங்கள்
பகுப்பு:குருச்சேத்திர மாவட்டம்
பகுப்பு:பண்டைய இந்திய நகரங்கள்
சுழலும் நேர்முனை எக்சு கதிர் குழாய்

**சுழலும் நேர்முனை எக்சு-கதிர்க் குழாய்** (Rotating anode x ray tube) என்பது எக்சு-கதிர்க் குழாயின் ஒரு வகை ஆகும். இதில் குழாயிலுள்ள நேர்முனை, நிலையாக இல்லாமல் சுழலும் வகையில் அமைந்துள்ளது. இலக்கில் தோன்றும் நிறைந்த அளவு வெப்பம் அதிகச் செறிவுடன் கூடிய கதிர்களைத் தொடர்ந்து பெற முடியாமல் செய்கிறது. அதிக வெப்பத்தால் இலக்கு உருகிவிடக்கூடும். தொடர்ந்து குழாயினைப் பயன்படுத்தும் போது உயரளவு வெப்பத்தினைத் தாங்கிக் கொள்ளும் விதத்தில் இந்த நேர்முனை உள்ளது. அதிகப் பரப்பில் நேர்முனையில் வெப்பம் தோற்றுவிக்கப்படுவதால் இலக்குச் சேதமுறாமல் காக்கப்படுகிறது. நேர்முனை நிமிடத்திற்கு 3600 முறை சுழலுமாறு அமைக்கப்பட்டுள்ளது. அதாவது வினாடிக்கு 60 சுழற்சி கொண்டுள்ளது.

டங்ஸ்டனால் ஆன தட்டின் விட்டம் எலக்ட்ரான்கள் மோதும் பாதையின் பரப்பினை தீர்மானிக்கிறது. தட்டின் விட்டம் பொதுவாக 75 முதல் 100 மி.மீ. வரையிலும் காணப்படும். கோட்டுக் குவியக் கோட்பாடும் பயன்படுத்தப்படுகிறது. இதிலும் குவியப்பாதை பரபரப்பாக மாற வாய்ப்புண்டு. கவனக்குறைவால் குழாயில் ஏற்படும் பழுதுகள் இங்கும் ஏற்படலாம். 

## ஆதாரம்
*Radio physics and dark room procedures-Jaypee Bros.Medical publishers
## வெளி இணைப்புகள்
*The Rotating Anode X -Ray Tube
*Rotating Anode X-ray Tubes

பகுப்பு:ஊடுகதிரியல்
உரிமையியல் சட்டம்

இந்தியா, இங்கிலாந்து, வேல்சு போன்ற பொதுச் சட்டம் நிலவும் நாடுகளில் **குடிமையியல் சட்டம்** (*civil law*) அல்லது தெளிவாகத் தமிழில் **உரிமையியல் சட்டம்** என்பது குற்றவியல் சட்டம் அல்லாத சட்டமாகும்.  உரிமைத் தீங்கு,  நம்பிக்கை முறிப்பு, உடன்பாடு முறிப்பு போன்ற குடிமையியல் தவறுகளும் எதிர்பார்க்கப்பட்ட உடன்பாடுகளும் இந்த சட்டத்தில் வரையறுக்கப்படுகின்றன. உரிமையியல் சட்டமும், குற்றவியல் சட்டத்தைப் போலவே, நிலைமுறைச் சட்டம் என்றும் நடைமுறைச் சட்டம் எனவும் இரண்டாகப் பிரிக்கப்படுகிறது. உரிமையியல் சட்டம் தனிநபர்களிடையே அல்லது அமைப்புக்களுக்கிடையே ஏற்படும் பிணக்குகளையும் தீர்வின் முடிவில் பாதிக்கப்பட்டவருக்கு வழங்கப்பட வேண்டிய இழப்பீட்டையும் குறித்தான  சட்ட அங்கமாகும்.  காட்டாக, ஓர் தானுந்து விபத்தில் காயமடைந்தவர் ஓட்டுநரிடம் தனக்கேற்பட்ட இழப்பிற்கு அல்லது காயத்திற்கு நட்ட ஈடு கோருவது உரிமையியல் சட்டத்தின்படி அமையும். இதற்கு மாறாக குற்றவியல் சட்டம் இழைத்தக் குற்றத்திற்கு தண்டனை வழங்குவதை வலியுறுத்துகிறது. மேற்கண்ட எடுத்துக்காட்டில்  போக்குவரத்து விதிகளை மீறி விபத்து நிகழ்ந்திருந்தால் காவல்துறை குற்றவியல் சட்டத்தின்படி வழக்குத் தொடர்ந்து  தண்டனை வழங்குவர்.
## மேற்சான்றுகள்

பகுப்பு:சட்ட முறைமைகள்
கூடுகள் சிதைந்தபோது (நூல்)

**கூடுகள் சிதைந்தபோது** என்பது எழுத்தாளர் அகில் எழுதியுள்ள 14 சிறுகதைகள் அடங்கிய ஒரு சிறுகதைத் தொகுப்பு நூல் ஆகும். இந் நூல் வம்சி பதிப்பகத்தாரால் வெளியிடப்பட்டுள்ளது.

## விருதுகள்
*தமிழ் நாடு அரசின் அயலகப்படைப்பிலக்கியத்திற்கான விருது – 2011
*கு. சின்னப்பபாரதி அறக்கட்டளையின் இலக்கிய விருது - 2011 
*மணிவாசகர் பதிப்பகத்தின் சிறந்த நூலுக்கான நூலாசிரியர் விருது – 2011
*கவிதை உறவு சஞ்சிகையின் சிறந்த சிறுகதை நூலுக்காக அமரர் சு.சமுத்திரம் விருது - 2011
*புதுவை நண்பர்கள் தோட்டத்தின் இலக்கிய விருது – 2011
*கவிஞாயிறு தாராபாரதி அறக்கட்டளையின் சிறந்த நூலுக்கான விருது – 2011
*தமிழ்நாடு கலை இலக்கியப் பெருமன்றத்தின் சிறந்த சிறுகதைத் தொகுப்பிற்கான எழுத்தாளர் தனுஷ்கோடி ராமசாமி விருது - 2012
*எழுத்தாளர் ஊக்குவிப்பு மையத்தின் துறையூர் வே.நாகேந்திரன் தமிழியல் விருது - 2012

## வெளி இணைப்புகள்
*அகில்
*எழுத்தாளர் அகில்
*கூடுகள் சிதைந்தபோது - முன்னுரை - கா.சிவத்தம்பி
*கூடுகள் சிதைந்தபோது - கலாரசிகன்
*கூடுகள் சிதைந்தபோது - நூல் ஆய்வு - இந்திரா சௌந்தர்ராஜன்
*கூடுகள் சிதைந்தபோது - நூல் ஆய்வு - மேலாண்மை பொன்னுச்சாமி
*கூடுகள் சிதைந்தபோது - நூல் ஆய்வு - கலைமாமணி ஏர்வாடி எஸ்.இராதாகிருஷ்ணன்
*கூடுகள் சிதைந்தபோது - நூல் ஆய்வு - முனைவர் ச.சந்திரா
*கூடுகள் சிதைந்தபோது - நூல் ஆய்வு - விமலா ரமணி
*கூடுகள் சிதைந்தபோது - நூல் ஆய்வு - ஜோதிர்லதா கிரிஜா
*கூடுகள் சிதைந்தபோது - நூல் ஆய்வு - கவிஞர் இரா.இரவி
*கூடுகள் சிதைந்தபோது - விமர்சனம் - பேரா.சுந்தரபாண்டியன்
*கூடுகள் சிதைந்தபோது - விமர்சனம் – கல்பனாசேக்கிழார்
*கூடுகள் சிதைந்தபோது - விமர்சனம் - குங்குமம்
*கூடுகள் சிதைந்தபோது - நூல் ஆய்வு - முனைவர் மனோன்மணி சண்முகதாஸ் 

பகுப்பு:வம்சி பதிப்பக நூல்கள்
பகுப்பு:தமிழ்ச் சிறுகதைத் தொகுப்புகள்
பகுப்பு:2011 தமிழ் நூல்கள்
பரஞ்சோதி

**பரஞ்சோதி** என்ற பெயர் பின்வரும் தலைப்புகளைக் குறிக்கலாம்.
* பரஞ்சோதி (திரைப்படம்) - 1945ல் வெளிவந்த தமிழ்த் திரைப்படம்
* பரஞ்சோதி முனிவர் - திருவிளையாடல் புராணத்தை எழுதியவர்.
* பரஞ்சோதி மகான் - இருபதாம் நூற்றாண்டில் வாழ்ந்த ஆன்மிகவாதி
புஷ்கர்

**புஷ்கர்** இந்திய மாநிலமான ராஜஸ்தானில் உள்ள அஜ்மீர் மாவட்டத்தில் உள்ள சிறு நகரம். இந்துக்கள் வழிபடும் முக்கிய புனிதத் தலங்களில் இதுவும் ஒன்று. புஷ்கர் நகரின் புஷ்கரணி எனும் புனித குளமும், பிரம்மன் கோயிலும், ஒட்டகத் திருவிழாவும் புகழ் பெற்றவையாகும். அருகில் உள்ள பெரு நகரம் அஜ்மீர்.

## பெயர்க் காரணம்
புஷ்கர் என்றால் சமசுகிருதத்தில் நீலத்தாமரை என்று பொருள்.  இந்துக்களின் புராணத்தின்படி, பிரம்மா பூமியில் செய்யவிருக்கும் யாகத்திற்கு இடம் தேவைப்பட்டது. இதனால், அன்னம் தாமரையை இடும் இடத்தை, தேர்வு செய்யலாம் என்ற யோசனை எழவே, அவ்வாறே செய்யப்பட்டது. தாமரை மலர் விழுந்த இடமே புஷ்கர் எனப்பட்டது. தாமரைக் கொடிகள் நிறைந்த குளத்தை புஷ்கரணி என்பர்.

## மக்கள் வகைப்பாடு
2001ஆம் ஆண்டின் மக்கட்தொகை கணக்கெடுப்பின்படி, புஷ்கர் நகரத்தின் மொத்த மக்கட்தொகை 14,789, அவர்களில் ஆண்கள் 54%, பெண்கள் 46%. சராசரி எழுத்தறிவு 69%, ஆறு வயதிற்குட்டவர்கள் 14% ஆகும்.

## படக்காட்சியகம்

படிமம்:BrahmaPushkarGurjarPilgrimage.jpg|பிரம்மன் கோயில், புஷ்கர், அஜ்மீர் மாவட்டம், ராஜஸ்தான்
படிமம்:Pushkar Lake.jpg|புஷ்கரணி அல்லது புனித குளம்
படிமம்:Hills around Pushkar, turn green during the Monsoon.jpg|குளிர் காலத்தில் புஷ்கர் ஏரி
படிமம்:Pushkar.jpg|புஷ்கர் ஏரி கோடை காலத்தில்
படிமம்:Ghats at Pushkar lake, Rajasthan.jpg|புஷ்கர் குளத்தின் படித்துறைகள்
படிமம்:Pushkar watering hole.jpg|புஷ்கர் ஒட்டகத் திருவிழா
படிமம்:Bridge at the corner of the Pushkar lake, Rajasthan.jpg|புஷ்கர் ஏரியின் ஓரத்தில் அமைந்த பாலம்


## மேற்கோள்கள்


## வெளி இணைப்புகள்
* Pushkar map  Important places in Pushkar 

பகுப்பு:இந்து யாத்திரைத் தலங்கள்

பகுப்பு:இந்து புனித நகரங்கள்
பகுப்பு:அஜ்மேர் மாவட்டம்
பகுப்பு:புண்ணிய தீர்த்தங்கள்
பகுப்பு:பண்டைய இந்திய நகரங்கள்
சம்பந்தன் (எழுத்தாளர்)

**கந்தையா திருஞானசம்பந்தன்** (20 அக்டோபர் 1913 - 7 சனவரி 1995) என்னும் இயற்­பெயர் கொண்ட **சம்­பந்தன்** ஈழத்தின் சிறுகதை எழுத்தாளரும், கவிஞரும் ஆவார்.

## வாழ்க்கைக் குறிப்பு
சம்பந்தன் யாழ்ப்பாணம் திருநெல்வேலியில் கந்தையா, இராசமணி ஆகியோருக்குப் பிறந்தார். பண்டிதமணி சி. கணபதிப்பிள்ளையின் மாணாக்கர். திருநெல்வேலி சைவ வித்தியாசாலையில் ஆசிரியராகப் பணியாற்றினார்.

## எழுத்தாளராக
சம்பந்தனின் முதலாவது சிறுகதை *தாராபாய்* 1938 ஆம் ஆண்டில் கலைமகளில் வெளிவந்தது. இவரது 11 சிறுகதைகள் கலைமகளில் வெளிவந்துள்ளன. இது தவிர மறுமலர்ச்சி, கலைச்செல்வி, கிராம ஊழியன், ஈழகேசரி ஆகிய இதழ்களிலும் இவரது சிறுகதைகள் வெளிவந்துள்ளன. 1966 ஆகத்து மாத விவேகி இதழ் "சம்பந்தன் சிறுகதை மலராக" அவரது ஐந்து சிறுதைகளைத் தாங்கி வெளிவந்தது. இலங்கை இலக்கியப் பேரவை 1998 ஆம் ஆண்டில் சம்பந்தன் சிறுகதைகள் என்ற சிறுகதைத் தொகுதியை வெளியிட்டது. இத்தொகுதியில் 10 சிறுகதைகள் அடங்கியிருந்தன.

1960களில் கவிதைகள் எழுத ஆரம்பித்தார். 1963 ஆம் ஆண்டில் இவர் எழுதித் தயாராக வைத்திருந்த சாகுந்தல காவியம் 1987 ஆம் ஆண்டிலேயே நூலாக வெளிவந்தது. கலைமகள் ஆசிரியர் கி. வா. ஜகந்நாதன் இந்நூலுக்கு அணிந்துரையும், பண்டிதமணி ஆசியுரையும் வழங்கியிருந்தனர்.

## இறுதிக் காலம்
1990 ஆம் ஆண்டில் இலண்டனுக்குப் புலம்பெயர்ந்து சென்றார். அங்கிருந்து அவர் எழுதிய பாவிய மகளிர் எழுவர் பற்றிய நூல் தர்மவதிகள் என்ற தலைப்பில் அவர் இறந்த பின்னர் 1997 ஆம் ஆண்டில் வெளிவந்தது. இந்நூலுக்கு பேராசிரியர் கா. சிவத்தம்பி அணிந்துரை வழங்கியிருந்தார்.

## நினைவு
சம்பந்தனின் நினைவாக யாழ் இலக்கிய வட்டம் ஆண்டுதோறும் "சம்பந்தன் விருது" எனும் இலக்கிய விருது வழங்கி வருகிறது.

## எழுதிய நூல்கள்
*சாகுந்தல காவியம் (1987)
*தர்மவதிகள் (1997)
*சம்பந்தன் சிறுகதைகள் (1998)

## மேற்கோள்கள்

பகுப்பு:ஈழத்து எழுத்தாளர்கள்
பகுப்பு:1913 பிறப்புகள்
பகுப்பு:1995 இறப்புகள்
பகுப்பு:யாழ்ப்பாண மாவட்ட மக்கள்
தெலுங்கானா மக்களின் ஆயுதப் போராட்டம் (1946-1951)

**தெலங்காணா மக்களின் ஆயுதப் போராட்டம் (1946-1951)** (தெலங்காணா சயுதா போராட்டம்; ) என்பது, இந்தியாவில் ஆந்திர மாநிலத்தில் 1946 ஆண்டு‍ முதல் 1951 அக்டோபர் 21 வரை நடைபெற்ற தெலங்காணா விவசாயிகளின் ஆயுதப் போராட்டத்தைக் குறிக்கும். 16 ஆயிரம் சதுர மைல்கள் பரப்பளவிற்குள் 3 ஆயிரம் கிராமங்களில் வாழ்ந்திருந்த சுமார் 30 லட்சம் விவசாய மக்கள், கம்யூனிஸ்டுகளின் தலைமையில் ஐந்து ஆண்டுகள் வரை நடத்திய ஆயுதந்தாங்கிய போராட்டம் நடத்தினர்.

## வரலாறு‍

நல்கொண்டா, வாரங்கால், கம்மம் ஆகிய மூன்று மாவட்டங்களில் கிராம ராஜ்யமே அமைந்தது எனலாம். முதலில் ஹைதராபாத் நிஜாமின் ரஜாக்கர்கள் போலீஸ், பின் இந்திய அரசின் போலீஸ், ராணுவம் இவை அனைத்தையும் எதிர்த்து விவசாய மக்களின் ஆயுத எழுச்சியாக இது நடந்தது. விவசாய சீர்திருத்தங்கள், குறைந்த பட்சக்கூலி, குத்தகை விவசாயிகள் பாதுகாப்புச் சட்டம் போன்ற பல முயற்சிகளை அரைகுறையாகவாவது அரசாங்கம் மேற்கொள்ள இப்போராட்டம் வகை செய்தது. 

இந்தப் போராட்டத்தின் விளைவாகத்தான் மொழி வழி அடிப்படையில் மாநிலங்கள் சீரமைக்கப்பட வேண்டுமென்று இந்திய அரசு‍ முடிவுக்கு‍ வந்தது. கேரளாவின் புன்னப்புரா வயலாரிலும், வங்காளத்திலும், ஆந்திரத்திலும் இவ்வாறு கட்சி நடத்திய போராட்டங்களின் விளைவாகவே தேசிய அரசியலில் அங்கீகரிக்கப்பட்ட அரசியல் கட்சியாக கம்யூனிஸ்ட் கட்சி உருவாகியது; 1952-ம் ஆண்டின் பொதுத் தேர்தலின் போது முதல் நாடாளுமன்றத்தில் தனிப் பெரும் எதிர்க்கட்சிக் குழுவாகவும் இடம் பெற்றது. 

## மேற்கோள்கள்

பகுப்பு:விவசாயிகள்
பகுப்பு:இந்தியப் பொதுவுடைமை இயக்கம்
பகுப்பு:1946 அமைப்புகள்‏‎
பகுப்பு:1946 நிகழ்வுகள்
பகுப்பு:பொதுவுடைமை
பகுப்பு:தெலங்காணா வரலாறு
பகுப்பு:ஐதராபாத் இராச்சியம்
பழவந்தாங்கல் தொடருந்து நிலையம்

**பழவந்தாங்கல் தொடருந்து நிலையம்** (*Pazhavanthangal railway station*, நிலையக் குறியீடு:**PZA**) இந்தியாவின், தமிழ்நாடு மாநிலத்திலுள்ள, சென்னை நகரில் அமைந்துள்ள ஒரு தொடருந்து நிலையமாகும். இந்த நிலையம் சென்னையின் புறநகர் இருப்பு பாதை, தெற்கு வழித்தடத்தில் அமைந்துள்ளது. இந்த நிலையமானது நங்கநல்லூர், பழவந்தாங்கல், இந்து காலனி, மடிப்பாக்கம், மீனம்பாக்கம் ஆகிய பகுதி மக்களின் போக்குவரத்துக்கு மிகவும் பயனுள்ளதாக இருக்கிறது. 

இது சென்னைக் கடற்கரை நிலையத்திலிருந்து சுமார் 18 கி.மீ தொலைவில் அமைந்துள்ளது. இது கடல் மட்டத்திலிருந்து 12மீ உயரத்தில் உள்ளது.

## வரலாறு
இந்த நிலையம் சென்னை நகரின் முதல் புறநகர் வழித்தடமான சென்னைக் கடற்கரை - தாம்பரம் வழித்தடத்தில் அமைந்துள்ளது. 1928இல் தொடங்கி மார்ச் 1931இல் இருப்புப்பாதை பணிகள் நிறைவடைந்தவுடன், புறநகர் தொடருந்து சேவைகள் 11 மே 1931 அன்று சென்னைக் கடற்கரைக்கும் - தாம்பரத்திற்கும் இடையில் தொடங்கப்பட்டன. இது நவம்பர் 15, 1931இல் மின்மயமாக்கப்பட்டது.

## சென்னையில் உள்ள முக்கிய தொடருந்து நிலையங்கள்
* சென்னை எழும்பூர் தொடருந்து நிலையம்
* சென்னை மத்திய தொடர்வண்டி நிலையம்
* தாம்பரம் தொடருந்து நிலையம்

## மேற்கோள்கள்

## வெளி இணைப்புகள்
*பழவந்தாங்கல் தொடருந்து நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
டி. கோபால் ராவ்

**ராய் பகதூர் தண்டலம் கோபால ராவ்** (1832 - மே 11, 1886)(மராத்தி: तंडलं गोपाळ राव) ஒரு இந்தியக் கல்வியாளர். வில்லியம் ஆர்ச்சர் போர்ட்டருடன் இணைந்து, கும்பகோணம் அரசு கலைக் கல்லூரியின் ஆரம்பக் கட்டங்களில் அதன் வளர்ச்சிக்குக் காரணமாக இருந்தவர்.

பகுப்பு:1832 பிறப்புகள்
பகுப்பு:1886 இறப்புகள்
பகுப்பு:தஞ்சாவூர் மாவட்ட மக்கள்
பகுப்பு:ராவ் பகதூர் பட்டம் பெற்றவர்கள்
பகுப்பு:தமிழ்நாட்டுக் கல்வியாளர்கள்
யூரோகொப்டர் டைகர்

**யூரோகொப்டர் டைகர்** (*Eurocopter Tiger*) என்பது 2003 இல் சேவைக்கு பயன்படுத்திய நான்கு இதழ்கள், இரட்டைப் பொறி தாக்குதல் உலங்கு வானூர்தி. யூரோகொப்டர் நிறுவனத்தினால் தயாரிக்கப்பட்ட இது செருமனியில் *டைகள்* என்றும் பிரான்சில் *டைகிரே* எனவும் அழைக்கப்படுகிறது.

## விபரம் (டைகர் கப்)

## உசாத்துணை

பகுப்பு:தாக்குதல் உலங்கு வானூர்தி
பிரான்சிஸ் புக்கானன்-ஹாமில்டன்

முனைவர் **பிரான்சிஸ் புக்கானன்-ஹாமில்டன்** (*Francis Buchanan-Hamilton*), பொதுவாக **பிரான்சிஸ் ஹாமில்டன்** என்றழைக்கப்படுபவர்  (1762-1829) கிழக்கிந்திய கம்பனியில் மருத்துவ அலுவலராக பணிபுரிந்தவராவார். ஆய்வாளர் மற்றும் இயற்கை ஆர்வலர்.

## பிறப்பு
இவர் ச்பிட்டல் தாமஸ் புக்கானன் மற்றும் எலிசபெத் ஹாமில்டனின் மூன்றாவது மகன். 15ஆம் நாள் பிப்ரவரி மாதம் 1762ல் பிறந்தார்.

## முக்கியத்துவம்
கிழக்கிந்தியக் கம்பெனியின் கவர்னர் ஜெனரல் வெல்லஸ்லியின் அவர்களின் உத்தரவின் பேரில் சென்னையிலிருந்து மேற்குக் கடற்கரையிலுள்ள கனரா வரை, தரை வழியே பயணம் மேற்கொண்டார். ஆங்கிலம் மற்றும் ஐரோப்பிய மொழிகளை மட்டும் அறிந்த ஆங்கிலேய அதிகாரிகளால், ஆட்சியைச் சிறப்பாக நடத்த இயலாது என்பதை உணர்ந்த கம்பெனி அரசு, கலெக்டர், நீதிபதி, காவல்துறை அதிகாரிகள் போன்றோர் உள்ளூர் மொழியைக் கற்க வேண்டும்; அதற்கான தேர்வுகளில் தேர்ச்சி பெறவேண்டும் என்று 1800-ஆம் ஆண்டிலேயே உத்தரவைப் பிறப்பித்தது.

## இவரின் படைப்புகள்
* சென்னையிலிருந்து ஒரு பயணம் (A Journey from Madras through the countries of Mysore, Canura, and Malabar) 
* நேபால் இராச்சியம் (1819) (Account of the Kingdom of Nepal)
* இந்து மதம் கடவுள்களின் வம்சாவளிகள் (A Genealogy of the Hindu Gods (1819))
* கங்கை மீன்கள் பற்றிய கணக்கு An Account of the Fishes of the Ganges (1822)

## மேற்கோள்கள்


பகுப்பு:1762 பிறப்புகள்
பகுப்பு:1829 இறப்புகள்
பகுப்பு:பிரித்தானிய உயிரியலாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
திருமூர்த்தி மலை

**திருமூர்த்தி மலை** என்பது தமிழ்நாட்டின், திருப்பூர் மாவட்டத்தில் அமைந்துள்ள சுற்றுலாத் தலம் ஆகும். இது மேற்குத் தொடர்ச்சி மலையில், ஆனைமலைத் தொடரின் அடிவாரத்தில் உள்ளது. இங்கு பல தமிழ், தெலுங்கு, கன்னட, மலையாளத் திரைப்படங்கள் காட்சியாக்கப்பட்டுள்ளன. பரஞ்சோதியார் ஆசிரமும், தமிழகத்தின் முதல் யோக கல்லூரியான ஸ்ரீ பரஞ்ஜோதி யோக கல்லூரியும், ஆதிரை, அனுசுயா கோயில்களும் இங்குள்ளன. அமராவதி மலையும், முதலைப் பண்ணையும் அருகிலுள்ளன.

மூணார், வால்பாறை ஆகிய சுற்றுலாத் தலங்களுக்கு அருகில் அமைந்துள்ளது.

## இவற்றையும் காண்க
திருமூர்த்தி அணை

## மேற்கோள்கள்

பகுப்பு:தமிழ்நாட்டிலுள்ள மலை வாழிடங்கள்
ஏதோன் தோட்டம்

**ஏதோன் தோட்டம்** (*Garden of Eden*, எபிரேயம் גַּן עֵדֶן, *Gan ʿEdhen*) என்பது ஆதியாகமத்தில் (ஆதியாகமம் 2-3) அதிகமாகவும், எசேக்கியேல் நூலிலும், எசாயா நூலிலும் மற்றும் பழைய ஏற்பாட்டில் பல இடங்களிலும் நேடியாகவும், மறைமுகமாகவும் விவிலியத்தில் குறிப்பிடப்பட்டுள்ள ஒர் தோட்டமாகும். முன்பு "ஏதோன்" (*Eden*) என்ற பதம் அக்காதியச் சொல்லான *எடினு* (*edinnu*) என்பதிலிருந்து பெறப்பட்டு, "வெறுமை" அல்லது "பரந்த சமவெளி" எனும் அர்த்தமுடைய சுமேரிய மொழிச் சொல்லிருந்து பெறப்பட்டது என்றாலும், தற்போது இது அரமேயத்திற்கு மிகவும் நெருக்கம் உள்ளதாக "செழிப்பான, நன்கு நீரூட்டப்பட்டது" என அர்த்தம் கொள்ளப்படுகிறது என நம்பப்படுகிறது. விவிலியம் ஆதாமும் ஏவாளும் ஆடையின்றி தோட்டத்தில் உலாவியதாகக் குறிப்பிடுகின்றது.

## உசாத்துணை

## குறிப்புகள்

## வெளி இணைப்புகள்

* Smithsonian article on the geography of the Tigris-Euphrates region
* Many translations of II Kings 19:12

பகுப்பு:விவிலிய இடங்கள்
பகுப்பு:தோரா குறிப்பிடும் இடங்கள்
வில்லியம் ஆர்ச்சர் போர்ட்டர்

**வில்லியம் ஆர்ச்சர் போர்ட்டர்** (1825 - 16 ஜூலை 1890) ஒரு  பிரித்தானிய வழக்கறிஞர் மற்றும் கல்வியாளர். இவர் கும்பகோணம் அரசு கலைக் கல்லூரியின் முதல்வராக பணியாற்றினார். மேலும் மைசூர் மகாராஜாவிற்கு ஆசிரியர் மற்றும் செயலாளராகவும் பணியாற்றினார்.

## ஆரம்ப கால வாழ்க்கை மற்றும் படிப்பு
போர்டர்ட்ரும்லீ, அயர்லாந்தில் 1825ல் பிறந்தார். அவர் கிளாஸ்கோ பல்கலைக்கழகத்தில் 1841 முதல் 1845 வரை கல்வி கற்றார். மேலும் கேம்ப்ரிட்ஜ், ட்ரினிட்டி கல்லூரிகளில் 1845ல் சேர்ந்தார். போர்ட்டர் 1859 இல் பார்க்கு   அழைக்கப்பட்டார்.

## பணிகள்
* 1863 முதல் 1873 வரை கும்பகோணம் மாகாண பள்ளியில் தலைமையாசிரியர்
* 1874 முதல் 1878 வரை கும்பகோணம் அரசினர் கலைக் கல்லூரியின் முதல்வராக இருந்தார்
* 1878ல் பிரெசிடென்சி கல்லூரியின் முதல்வராகவும் பணியாற்றியுள்ளார்
* 1878 முதல் 1882 வரை மைசூர் மகாராஜாவின் இளவரசருக்கு ஆசிரியர் மற்றும் செயலாளராகவும் பணியாற்றினார்.
* டி. கோபால் ராவுடன் சேர்ந்து பணியாற்றியுள்ளார்

பகுப்பு:1890 இறப்புகள்
பகுப்பு:வழக்கறிஞர்கள்
பகுப்பு:1825 பிறப்புகள்
மகாநாகன்

**மகாநாகன்** என்பது இலங்கையில் அரசாண்ட மன்னர்கள் வைத்துக்கொண்ட பெயர்.

## பெயர்
# மகாநாகன் (இலங்கை மௌரியர்).
# மகாநாகன் (உருகுணை).
பெர்லின் சண்டை

**பெர்லின் சண்டை** (*Battle of Berlin*) என்பது சோவியத் படைகளினால் பெர்லினை இலக்காகக் கொண்டு நடத்தப்பட்ட தந்திரோபாய வலிந்து தாக்குதல் நடவடிக்கையும், இரண்டாம் உலகப் போரின் ஐரோப்பியக் களத்தின் இறுதி பாரிய வலிந்து தாக்குதல் சண்டையுமாகும்.

12 சனவரி 1945இல் செஞ்சேனை விஸ்டுலா-ஒடர் வலிந்து தாக்குதல் நடவடிக்கையின் விளைவாக செருமனியின் முன்னரங்களை நிலைகளை உடைத்து மேற்காக  தூரம் கிழக்கு பெருசிய வலிந்து தாக்குதல், கீழ் சிலேசியன் வலிந்து தாக்குதல், கிழக்கு பெமரேனியன் வலிந்து தாக்குதல், மேல் சிலேசியன் வலிந்து தாக்குதல் ஊடாக முன்னேறி, பெர்லினுக்கு கிழக்காக  தூரத்தில் ஒடர் ஆற்றை ஒட்டி தற்காலிகமாக நின்றது. வலிந்து தாக்குதல் மீண்டும் ஆரம்பித்ததும், இரு சோவித் முன்னனி தரைப்படைக் குழுக்கள் பெர்லினின் கிழக்கு மற்றும் மேற்கில் தாக்குதல் நடத்தும்போது, மூன்றாவது தோற்கடிப்பு பெர்லினின் வடக்கில் நிலையிலிருந்த செருமன் படைகள் மேற்கொள்ளப்பட்டது. பெர்லின் சண்டை 20 ஏப்பிரல் முதல் 2 மே காலை வரை நீடித்தது.

## குறிப்பு

## உசாத்துணை

பகுப்பு:கிழக்குப் போர்முனை (இரண்டாம் உலகப் போர்)
காரைக்கால் வானொலி

புதுச்சேரி நகரிலிருந்து 138 கி.மீ தொலைவில் உள்ள காரைக்கால் நகரவாசிகள், தங்கள் மாநிலத்து செய்திகளை வானொலி வாயிலாக அறிந்துகொள்ளும் பொருட்டு, காரைக்காலில் பண்பலை (எஃப் எம்) வானொலி 06-03-1995 அன்று தொடங்கப்பட்டது.

காரைப் பண்பலையின் ஒலிபரப்பு இந்திய நேரம் காலை 05.55 க்குத் தொடங்கி இரவு 10.30 க்கு நிறைவு பெறுகிறது. 100.3 மெகா ஹெர்ட்ஸ் எஃப் எம் அலைவரிசையில் 6 கிலோ வாட் சக்தியுடன் காரைக்கால் பண்பலை வானொலி இயங்குகிறது. காரைக்கால் பகுதி மட்டுமின்றி, அருகில் உள்ள தமிழ் நாட்டின் பிற ஊர்களிலும் நேயர்களை இது கொண்டுள்ளது. தொடங்கிய காலத்தில் இருந்து பெருவாரியான நேயர்களைப் பெற்றுள்ளது “காரைப்பண்பலை” என்று அழைக்கப்படும் காரைக்கால் வானொலி நிலையம்.

தமிழ்த் திரைப்பாடல்கள், பக்திப்பாடல்கள், நாடகங்கள், வேளாண்மைச் செய்திகள், பல்வேறு துறைசார் வல்லுநர்களின் பேட்டிகள், கலந்துரையாடல்கள், நேயர்களோடு தொலைபேசி மூலம் உரையாடும் நிகழ்ச்சிகள், கல்வி சார்ந்த நிகழ்ச்சிகள், பெண்களுக்கான நிகழ்ச்சிகள், தமிழ் இலக்கியம் சார்ந்த நிகழ்ச்சிகள், நாட்டுப்புறப் பாடல்கள், வானிலை அறிக்கைகள், சிறப்பு நிகழ்ச்சிகள் என்று பலவகையான நிகழ்ச்சிகள் இங்கே படைக்கப்படுகின்றன.                                                       

உள்ளூர் வானொலிகளில், அகில இந்திய அளவில், அதிக விளம்பர வருவாய் ஈட்டிய வானொலி என்ற பெருமையைக் கொண்டுள்ளது .

பகுப்பு:இந்தியத் தமிழ் வானொலிகள்
பகுப்பு:காரைக்கால்
கிரிட்

**கிரிட்** (*Grid*) அல்லது **வரிச் சட்டம்** என்பது கோட்பாட்டளவில் எளிமையானதும் வடிவமைப்பதில் கடினமானதுமான ஒரு கதிரியல் கருவியாகும். நோயாளியிடம் தோன்றும் சிதறிய கதிர்களை சிறப்பாக அகற்றப் பயன்படுகிறது. இக் கருவி 1913 -ல் *டாக்டர் குசுடவ் பக்கி* (Dr. Gustave Bucky) என்பவரால் கண்டறிந்து பயன்படுத்தப்பட்டது. பெரிய புலத்தினைப் பயன்படுத்தும் போது அதிக சிதறிய கதிர்கள் தோன்றுகின்றன. அவைகளை அகற்ற இக்கருவியே சிறந்தது. 

## அமைப்பும் செயற்பாடும்
கிரிடில் பல மெல்லிய காரீய நாடாக்கள் செங்குத்தாக அமைந்துள்ளன. அடுத்தடுத்த நாடாக்களுக்கிடையேயுள்ள பகுதி எக்சு-கதிர்களை எளிதில் கடத்தும் தன்மையுடையன. இந்த நாடாக்கள் ஒரே கனமும் உயரமும் கொண்டுள்ளன. இலக்கில் தோன்றி வெளிப்படும் முதன்மைக் கதிர்கள் நேராகக் கடத்தும் பகுதிவழிச் சென்று படத்தாளினை அடையும். அதேநேரம் சிதறிய கதிர்கள் காரீயநாடாவால் தடுத்து நிறுத்தப்படுகின்றன. காரீய நாடாக்களுக்கு இடைப்பட்ட பகுதி அலுமினியத்தால் நிரப்பப்பட்டுள்ளது. 

## வகைகள்
கிரிட் **நிலையான கிரிட்** (stationary grid), **அசையும் கிரிட்** (Moving grid), அங்குமிங்கும் **அதிரும் கிரிட்** (Osillating grid), **குறுக்குவரி கிரிட்** (crossed grid) என பல வகையுள்ளன. மேலும் **குவி கிரிட்** (Focused grid) **போலி குவி கிரிட்** (psuedo focused  grid) களும் உள்ளன. பொதுவான பயன்பாட்டிலுள்ளது **நேரியல்கிரிட்** (Linear grid) ஆகும். இதில் காரீயப்பட்டைகள் ஒருபோகாக உள்ளன.

## ஆதாரம்
*Radio Physics and Dark room Procedures Jaypee Bros. Medical publishers.

பகுப்பு:ஊடுகதிரியல்
நிலக்கிழாரிய படைகள்

**நிலக்கிழாரிய படைகள்** எனப்படுவது, பெரும் நிலழக்கிழார்கள் தங்களின் நில மேலாண்மையை உறுதி செய்யும் பொருட்டு தங்களுக்கென அமைத்துக்கொள்ளும் தனிப்பட்ட ஆயுதம் தாங்கிய படையணியைக் குறிக்கும். இது பெரும்பாலும் தங்களின் கீழ் வேலைசெய்யும் அடிமைகள் மற்றும் கூலியாட்களை ஒடுக்கவும், பிற நிலக்கிழார்கள் மற்றும் திருடர்களிடமிருந்து தங்களைக் தற்காத்துக் கொள்ளவும் பயன்பட்டது. பண்ணை முறை தோன்றிய காலத்தில் இருந்தே நிலக்கிழாரிய படைகளும் இருக்கின்றன. முடியாட்சிக் காலங்களில் இந்த படைகளுக்குச் சட்டப்பூர்வமான அங்கீகாரங்களும் கொடுக்கப்பட்டன. இருப்பினும், இரண்டாம் உலகப் போரை அடுத்த நவீன குடியரசுகளின் காலத்தில் இவ்வகையான தனியார் படையணிகள் தடை செய்யப்பட்டன.

## இதையும் பார்க்கவும்
*சாதிவாரி நிலக்கிழாரிய படைகள் (பீகார்)
*தனியார் போர்ப்படை நிறுவனம்

பகுப்பு:படைப்பிரிவுகள்
சையது அலி கிலானி

**சையது‍ அலி கிலானி** (*Syed Ali Shah Geelani*, செப்டம்பர் 29, 1929 -  செப்டம்பர் 01, 2021)  ஜம்மு காஷ்மீரைச் சேர்ந்த ஒரு‍ அரசியல்வாதி. காஷ்மீரை தனி நாடாக பிரித்து தரவேண்டும் என்று இயக்கம் நடத்திய ஹரியத் தீவிரவாத பிரிவின் தலைவர் ஆவார்.

## மறைவு
இவர் தனது 92 வயதில் 1 செப்டம்பர் 2021 அன்று ஸ்ரீநகரில் உள்ள அவரது இல்லத்தில் காலமானார்.

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:1929 பிறப்புகள்
பகுப்பு:2021 இறப்புகள்
ராபர்ட் வில்லியம் தாம்சன்

**ராபர்ட் வில்லியம் தாம்சன்** (baptised ஜூலை 26,  1822&nbsp;– மார்ச் 8, 1873), ஒரு‍ ஸ்காட்லாந்தைச் சேர்ந்த கண்டுபிடிப்பாளர். டயரைக் (pneumatic tyre) கண்டுபிடித்தவர்.

## மேற்கோள்கள்

பகுப்பு:கண்டுபிடிப்பாளர்கள்
பகுப்பு:1822 பிறப்புகள்
பகுப்பு:1873 இறப்புகள்
சாதிவாரி நிலக்கிழாரிய படைகள் (பீகார்)

250px|thumb|சாதிவாரி நிலக்கிழாரிய படைகளின் ஆதிக்கம் நிறைந்த பீகாரிய மாவட்டங்கள் சிகப்பு நிறத்தில் காட்டப்பட்டுள்ளன.
**பீகாரிய சாதிவாரி நிலக்கிழாரிய படைகள்** எனப்படுபவை 1970களின் இறுதியில் இந்தியாவின் பீகார் மாநிலத்தில் சாதிக்கொன்றாக அமைத்துக்கொள்ளப்பட்ட தனியார் நிலக்கிழாரிய படைகளைக் குறிக்கும். பெரும் நிலக்கிழார்களைக் கொண்ட பிராமண மற்றும் ஆதிக்க சாதி மக்களால் இந்த படைகள் தோற்றுவிக்கப்பட்டன. அந்தக் காலகட்டத்தில் பீகாரிய உழைக்கும் மக்களிடத்தில் அதிக செல்வாக்கை பெற்றிருந்த பொதுவுடமைவாதிகள் மற்றும் தாழ்த்தப்பட்ட விவசாயக்கூலிகளுக்கு எதிராக இந்த படைகள் செயல்பட்டன.

## வரலாறு

1962ல் ஏற்பட்ட இந்திய சீனப் போரை தொடர்ந்து இந்திய பொதுவுடமைக் கட்சி இரண்டாக பிரிந்தது. இது மார்க்சிய லெனினிய இயக்கங்களின் தோற்றத்திற்கு அடிகோலாக அமைந்தது. ஆயுதம் தாங்கிய இந்த புரட்சிக் குழுக்கள் முதலில் மேற்கு வங்கத்தை அடிப்படையாகக் கொண்டு செயல்படத் தொடங்கின. பின்னர் 1970களின் ஆரம்பத்தில் இவை பீகார் மாநிலத்திலும் தனது ஆதிக்கத்தைப் பரவலாக்கின. அடித்தட்டு மக்களின் சார்பாக இயங்கிய இந்த அமைப்புகள், பெரும் நிலக்கிழார்களிடமிருந்த நிலங்களைப் பிடுங்கி ஏழை மக்களுக்கு பகிர்ந்தளித்தன. இது பெரும் நிலங்களைச் சொந்தமாகக் கொண்ட பிராமண மற்றும் ஆதிக்க சாதி மக்களுக்கு பெரும் நட்டத்தைத் தோற்றுவித்தது. மேலும் அதிக அளவிலான தாழ்த்தப்பட்ட மக்கள் இவ்வகையான புரட்சி இயக்கங்களில் சேர்வதும், அவற்றின் பலம் பெருகுவதும் தங்களின் நலனுக்கு எதிரானதாக இம்மக்களால் பார்க்கப்பட்டது.

எனவே இந்த இயக்கங்களை எதிர்க்கும் வகையில் தங்களுக்கான தனியார் படையணியை இம்மக்கள் அமைத்துக்கொண்டனர். இது ஒவ்வொரு சாதியிலும் ஒவ்வொரு பிராந்தியத்திலும் இருக்கும் நிலக்கிழார்களின் கூட்டுப் படையணியாக இருக்கும் வகையில் வடிவமைக்கப்பட்டது. 1979ல் இராசபுத்திரர்களால் அமைக்கப்பட்ட கவுர் சேனா இந்த வகையான நிலக்கிழாரிய படைகளில் முதன்முறையாக அமைக்கப்பட்டது ஆகும். 1994ல் ஒருங்கிணைக்கப்பெற்ற ரன்வீர் சேனா இப்படைகளுள் மிகப்பெரியதும், நன்கு கட்டமைக்கப்பட்டதும் ஆகும்.

## படைகளின் அட்டவணை

## இதையும் பார்க்கவும்
*இலச்மண்பூர் பதே படுகொலைகள்
*பதனி டோலா படுகொலை
*நக்சலைட்

## மேற்கோள்கள்


இது தவறான பதிவு அல்ல மிக மிக சரியானது

பகுப்பு:படைப்பிரிவுகள்
பகுப்பு:சாதியம்
கோட்டா சீனிவாச ராவ்

**கோட்டா சீனிவாச ராவ்** (*Kota Srinivasa Rao*)(10 சூலை 1942 – 13 சூலை 2025) இந்திய நடிகரும், பாடகரும் ஆவார். இவர் ஆந்திரத் திரைப்படத்துறையிலும், தமிழ்த் திரைப்படத்துறையிலும் அதிகத் திரைப்படங்களில் நடித்துள்ளார். இவர் பெரும்பாலும் எதிர்மறை கதாபாத்திரங்களிலும், குணச்சித்திர வேடங்களிலும் நடித்தாலும் நகைச்சுவை வேடங்களிலும் நடித்துள்ளார். 1999 - 2004 வரை ஆந்திரப் பிரதேச விஜயவாடா கிழக்குத் தொகுதியின் சட்டப் பேரவை உறுப்பினராக இருந்துள்ளார்.

## இளமை
கோட்டா சீனிவாச ராவ் 1942ஆம் ஆண்டு சூலை 10ஆம் தேதி இன்றைய ஆந்திரப் பிரதேசத்தில் உள்ள காங்கிபாடு கிராமத்தில் பிறந்தார். இவரின் தந்தை சீதா ராம ஆஞ்சநேயுலு. இவரின் தந்தை மருத்துவராவார். சீனிவாச ராவ் ஆரம்பத்தில் மருத்துவராக வேண்டும் என்று இலக்கு வைத்திருந்தார், ஆனால் நடிப்பின் மீது கொண்ட காதலால் இறுதியில் அதைச் செய்ய முடியவில்லை. கல்லூரிக் காலத்தில் நாடகங்களில் தனது வாழ்க்கையைத் தொடங்கினார். இளநிலை அறிவியல் பட்டம் பெற்ற இவர், திரைப்படத் துறையில் நுழைவதற்கு முன்பு பாரத ஸ்டேட் வங்கி ஊழியராகப் பணியாற்றினார்.

## குடும்பம்
சீனிவாச ராவின் தம்பி கோட்டா சங்கர ராவும் நடிகர் ஆவார். தேசியமயமாக்கப்பட்ட வங்கியில் பணிபுரியும் இவரது தம்பொ முதன்மையாக தொலைக்காட்சி நிகழ்ச்சிகளில் நடித்துவருகிறார்.
சீனிவாச ராவ், ருக்மணியை மணந்தார். இவர்களுக்கு மூன்று குழந்தைகள் (2 மகள்கள், ஒரு மகன்). இவர்களது மகன், கோட்டா வெங்கட ஆஞ்சநேய பிரசாத். இவர் 20 சூன் 2010 அன்று ஐதராபாத்தில் சாலை விபத்து ஒன்றில் இறந்தார். பிரசாத் ஜே. டி. சக்கரவர்த்தியின் சித்தம் படத்திலும், கயம் 2 (2010) படத்திலும் தன்து தந்தையுடன் நடித்துள்ளார். இவரது நடிப்பு விமர்சன ரீதியாக பாராட்டப்பட்டது.

### தமிழ்த் திரைப்படங்கள்
# *[[மாசி (திரைப்படம்)|மாசி]]* (2012)
# *[[தாண்டவம் (திரைப்படம்)]]* (2012) ... உள்துறை அமைச்சர்
# *[[சகுனி (தமிழ்த் திரைப்படம்)]]* (2012) ... பெருமாள்
# *[[மம்பட்டியான்]]* (2011)
# *[[கிருஷ்ண லீலை]]* (2011)
# *[[தலக்கோணம்]]* (2011) ... உள்துறை அமைச்சர்
# *[[கோ (திரைப்படம்)|கோ]]* (2011) ... ஆளவந்தான்
# *[[பவானி ஐ. பி. எஸ். (திரைப்படம்)]]* (2011) ... சிவலிங்கம்
# *[[ரத்த சரித்திரம்]]* (2010)... ராகமணி ரெட்டி
# *[[அம்பாசமுத்திரம் அம்பானி]]* (2010)
# *[[கனகவேல் காக்க]]* (2010)
# *[[மோகினி]]* (2010)
# *[[ஓடிப்போலாமா]]* (2009)
# *[[லாடம்]]* (2009) ... பாவாடை
# *[[பெருமாள்]]* (2009)
# *[[கார்த்திக் அனிதா]]* (2009)... கார்த்திகின் தந்தை
# *[[தனம் (திரைப்படம்)|தனம்]]* (2008)... வேதகிரி
# *[[சத்யம் (திரைப்படம்)|சத்தியம்]]* (2008)
# *[[சாது மிரண்டா]]* (2008) .. வெங்கட சபாபதி
# *[[கொக்கி (திரைப்படம்)|கொக்கி]]* (2006)
# *[[பரமசிவம்]]* (2005)
# *[[திருப்பாச்சி (திரைப்படம்)]]* (2005) ... சனியன் சகடை
# *[[ஜெய்சூர்யா]]* (2005)
# *[[ஜோர்]]* (2004)
# *[[ஏய் (திரைப்படம்)|ஏய்]]* (2004)
# *[[குத்து (திரைப்படம்)]]* (2004)
# *[[சாமி (திரைப்படம்)]]* (2003) ... பெருமாள் பிச்சை
# *[[கோ]]* (2011)

## பாடகராக
* *[[கபீர் சிங் (திரைப்படம்)|கபீர் சிங்]]* (2012)

## விருதுகள்
* பத்மசிறீ, 2015, இந்திய அரசு
* நந்தி விருதுகள்

## மேற்கோள்கள்

## வெளி இணைப்புகள்

* 

பகுப்பு:1947 பிறப்புகள்
பகுப்பு:2025 இறப்புகள்
பகுப்பு:இந்தியத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தெலுங்கு மக்கள்
பகுப்பு:கிருஷ்ணா மாவட்ட மக்கள்
பகுப்பு:பத்மசிறீ விருது பெற்ற கலைத் துறையினர்
தீபாவளி (திரைப்படம்)

***தீபாவளி*** (*Deepavali*) 2007 இல் வெளிவந்த தமிழ்த் திரைப்படமாகும். இத்திரைப்படத்தினை துள்ளாத மனமும் துள்ளும் புகழ் எழில் எழுதி இயக்கியிருந்தார். இத்திரைப்படத்தினை திருப்பதி பிரதர்ஸ் தயாரித்தனர். ஜெயம் ரவி, பாவனா, ரகுவரன், விஜயகுமார், லால், கொச்சி ஹனீஃபா ஆகியோர் முக்கிய கதாபாத்திரங்களில் நடித்திருந்தனர்.

## நடிகர்கள்
* ஜெயம் ரவி - பில்லு 
* பாவனா - சுசி
* ரகுவரன் - மருத்துவர்
* விஜயகுமார் - முதளியார்
* கொச்சி ஹனீஃபா - சேட்டு
* லால் - சிதம்பரம்
* சூரி
* மாறன் - பில்லுவின் நண்பன்

## பாடல்கள்

## விமர்சனம்
ஆனந்த விகடன் வார இதழில் எழுதிய விமர்சனத்தில் "கொஞ்சம் புதுமையான, கலர் ஃபுல் காதல் கொண்டாட்டம்!... காதலில் மட்டுமே கவனத்தைச் செலுத்திச் செதுக்கியிருந்தால் இன்னும்கூட இனித்திருக்கும் 'தீபாவளி'. ஆனாலும் படு டீஸன்ட்டான, ஜாலியான காதல் படம் தந்ததற்கு தயாரிப்பாளர் லிங்குசாமிக்கும் இயக்குநர் எழிலுக்கும் தாராளமாகக் கொடுக்கலாம் பூங்கொத்து!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
* 
*Deepavali, an early festival for the crew
*Lingusamy is confident about Deepavali's success

பகுப்பு:2007 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சூரி நடித்த திரைப்படங்கள்
எழில் (இயக்குநர்)

**எழில்** (*Ezhil*) தமிழகத் திரைப்படத்துறையில் ஒரு இயக்குநர் ஆவார். இவர் இயக்கத்தில் விஜய் மற்றும் சிம்ரன் நடித்த *[[துள்ளாத மனமும் துள்ளும்]]* திரைப்படம் 1999 வசூல்சாதனை புரிந்தது. இச்சாதனை *[[பெண்ணின் மனதைத் தொட்டு]]* மற்றும் *[[பூவெல்லாம் உன் வாசம்]]* போன்ற படங்களிலும் தொடர்ந்தது. சிவ கார்த்திகேயன் நடிப்பில் வெளியான மனம் கொத்திப் பறவை திரைப்படம் மக்களிடம் சென்றடைந்தது.

## திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:நாகப்பட்டினம் மாவட்ட மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
எழில்

* எழில் (இயக்குநர்).
* எழில் (நிரலாக்க மொழி).
* எழில் வரதன்.

பகுப்பு:ஆண் தமிழ்ப் பெயர்கள்
பிரியங்கா திரிவேதி (நடிகை)

**பிரியங்கா திரிவேதி** என்பவர் கர்நாடகம், தமிழ் மற்றும் சில தெலுங்கு திரைப்படங்களில் நடித்தவர். இவர் கன்னட திரையுலகில் புகழ்பெற்றவராவார்.

## வாழ்க்கை
கன்னட இயக்குநரும், திரைக்கதை எழுத்தாளரும் நடிகருமான உபேந்திரா என்பவரை பிரியன்கா திருமணம் செய்து கொண்டார். இத்தம்பதிகளுக்கு இரண்டு குழந்தைகள் இருக்கின்றன.

## திரைப்பட குறிப்புகள்

## ஆதாரங்களும் மேற்கோள்களும்

## வெளி இணைப்புகள்
* 
*www.bollywoodhungama.com 
*www.telegraphindia.com
*Priyanka Upendra filmography

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:1977 பிறப்புகள்
பகுப்பு:தெலுங்குத் திரைப்பட நடிகைகள்
சிறந்த எதிர்நாயகனுக்கான நந்தி விருது

1985 முதல் கொடுக்கப்பட்ட சிறந்த எதிர்நாயகனுக்கான (வில்லனுக்கான) நந்தி விருது பட்டியல்.

## இவற்றையும் காண்க
* நந்தி விருது
* தெலுங்குத் திரைப்படத்துறை

## ஆதாரங்கள்

வில்லன்
ஓசுமான் சாகர் ஏரி

**ஓசுமான் சாகர் ஏரி** (*Osman Sagar Lake*) என்பது மிர் ஓசுமான் அலி கான்-ஐதராபாத்தின்  ஏழாவது நவாப்பால் ஐதராபாத்தின் குடிநீர் தேவைகளை நிறைவு செய்ய ஏற்படுத்தப்பட்ட ஓர் செயற்கை ஏரியாகும். நகரிலிருந்து மேற்காக 21 கி.மீ. தொலைவில் அமைந்துள்ள இந்த ஏரி, 46 சதுர கி.மீ.பரப்பளவைக் கொண்டது. முசி ஆற்றின் குறுக்காக அணை கட்டப்பட்டுள்ளது. சிறந்த பொழுது போக்குமிடமாக உள்ளது. சிறப்பாக அமைக்கப்பட்டுள்ள பூந்தோட்டங்களும்  படகு சவாரிக்கான வசதியும் மகிழ்வூட்டுவதற்கான பொழுதுபோக்கு அமைப்புகளும் கொண்டு விளங்குகிறது.

## படத்தொகுப்பு

Image:Gandipet1.jpg
Image:Gandipet3.jpg
Image:Sunset on osman sagar lake hyderabad.JPG

Image:Park, Osman Sagar.JPG


## வெளி இணைப்புகள்

* Nature of Osman Sagar
* Birds of Hyderabad
* Flora of Hyderabad
* Butterflies of Hyderabad
*ஓசுமான் சாகர் ஏரி

## மேற்கோள்கள்

பகுப்பு:தெலங்காணாவின் ஏரிகள்
காதல் சடுகுடு

***காதல் சடுகுடு*** (*Kadhal Sadugudu*) என்பது 2003ல் துரையால் இயக்கப்பட்ட காதல் நகைச்சுவை திரைப்படமாகும். இத்திரைப்படத்தில் விக்ரம், பிரியங்கா, திரிவேதி மற்றும் பிரகாஷ் ராஜ் ஆகியோர் முக்கியக் கதாபாத்திரத்தில் நடித்திருந்தனர்.

## நடிகர்கள்
* விக்ரம்- சுரேஸ்
* பிரியங்கா திரிவேதி- கௌசல்யா
* பிரகாஷ் ராஜ்- சிதம்பரம்
* விவேக்- சூப்பர் சுப்பு
* மா. நா. நம்பியார் - கௌசல்யா தாத்தா
* ரேகா - கௌசல்யா பாட்டி
* நளினி
* பரவை முனியம்மா
* டெல்லி கணேஷ்
* விஜயகுமாரி
* வைஷ்ணவி
* கோவை பாபு

## பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார். 

## மேற்கோள்கள்

## வெளியிணைப்புகள்
* 
* 

பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
எம்.ஜி.ஆர் நினைவு இல்லம்

[thumb|250px|எம்.ஜி.ஆரின் [இந்துஸ்தான் அம்பாசடர்|அம்பாசடர் கார்]]

**எம்.ஜி.ஆர் நினைவு இல்லம்** என்பது  தமிழ்நாட்டின் தலைநகரான சென்னை தியாகராய நகரில் உள்ள ஆற்காடு முதலித் தெருவில் அமைந்துள்ளது. இது மறைந்த முன்னாள் தமிழக முதல்வர் எம்ஜிஆரின் அலுவலகமாக  இருந்த இடமாகும். அவருடைய இறப்பிற்குப் பிறகு நினைவிடமாக பராமரிப்பு செய்யப்பட்டு வருகிறது.

## நினைவிடத்தின் அமைப்பு மற்றும் உள்ளவை
இல்லத்தின் முன்புறம் டாக்டர் எம்.ஜி.ஆர் நினைவு இல்லம் எனும் அரைவட்ட வடிவிலான பெயர்ப் பலகை அமைக்கப்பட்டுள்ளது. எம்.ஜி.ஆரின் மார்பளவு சிலையொன்று அழகிய சிறு மண்டபத்தில் அமைக்கப்பட்டுள்ளது. இச்சிலைக்கு எம்.ஜி.ஆரின் பிறந்தநாள் மற்றும் நினைவுநாளில் எம்.ஜி.ஆர் ரசிகர்களும், அரசியல்வாதிகளும், கட்சி தலைவர்களும் மாலை அணிவிக்கின்றனர். 

இங்கு எம்.ஜி.ஆர் பத்தாண்டுகளுக்கும் மேலாக பயன்படுத்திய TMX 4777 எண்ணுள்ள அம்பாசிடர் கார் வைக்கப்பட்டுள்ளது.

எம்.ஜி.ஆர் இந்த இல்லத்தினை தனது அலுவலகமாக பயன்படுத்தி வந்தார். மேலும் எம்.ஜி.ஆருக்கு வழங்கப்பட்ட பரிசு பொருள்களும், அவர் பயன்படுத்திய பொருள்களும் இந்த இல்லத்தில் வைக்கப்பட்டுள்ளன.

### நினைவு இல்லத்தில் உள்ள நினைவுப் பொருள்கள்
* எம்.ஜி.ஆர் வளர்த்த ஆண் சிங்கம் ராஜா பாடம் செய்து பதப்படுத்தப்பட்ட நிலையில் உள்ளது.
* எம்.ஜி.ஆர் படித்த நூல்கள் 
* எம்.ஜி.ஆர் பயன்படுத்திய பொருள்கள்
* அண்ணா திராவிட முன்னேற்ற கழகத்தில் முதன் முதலாக இணைந்த 12 பேரின் உறுப்பினர் படிவங்கள்.
* எம்.ஜி.ஆரின் அம்பாசிடர் கார்
* எம்.ஜி.ஆர் உபயோகித்த உடற்பயிற்சி கருவிகள்.
* துப்பாக்கி சூட்டினை அடுத்து அவர் கழுத்தில் இடப்பட்டிருந்த மாவுக் கட்டு போன்றவை நினைவு இல்லத்தில் பாதுகாக்கப்பட்டு வருகின்றன.
* இந்தியா, இலங்கை, ரஷ்யா, அமெரிக்கா, மலேசியா, சிங்கப்பூர், தென் ஆப்பிரிக்கா, பிரிட்டன், நார்வே, ஜெர்மனி, பிரான்ஸ் ஆகிய நாடுகளின் நாணயங்கள்

## நினைவு இல்லம் குறித்து எம்.ஜி.ஆர் உயில்

பேரறிஞர் அண்ணா, பெருந்தலைவர் காமராஜர் ஆகியோரது நினைவு இல்லங்கள் எல்லாம் தமிழக அரசின் செலவிலேயே ஏற்படுத்தப்பட்டன. அரசுக்கு இந்த செலவை தவிர்த்திட என்னுடைய வீட்டையே இந்த நினைவு இல்லமாக ஏற்பாடு செய்து இருக்கிறேன் என்று எம்.ஜி.ஆர் தான் அலுவலகமாக பயன்படுத்திய வீட்டினை நினைவில்லமாக மாற்றுமாறும், இந்த இல்லத்தின் பராமரிப்பு செலவுக்காகவும், காவல் காப்பது போன்றவைகளுக்காகவும் ஆலந்தூர் மார்க்கெட் கட்டிடங்களில் இருந்து வரும் வருமானத்தை பயன்படுத்திக்கொள்ளுமாறும் தன் உயிலில் குறிப்பிட்டுள்ளார்.

## இவற்றையும் காண்க

## ஆதாரங்கள்


## வெளி இணைப்புகள்

* எம்.ஜி.ஆர். நினைவு இல்லம்! - யுவகிருஷ்ணா
* எம்.ஜி.ஆர் நினைவு இல்லம் குறித்து சட்டசபையில்

பகுப்பு:எம். ஜி. ஆர்
பகுப்பு:தமிழ்நாட்டிலுள்ள நினைவகங்கள்
கோதாவரி (திரைப்படம்)

***கோதாவரி*** () என்பது 2006 ல் தெலுங்கில் சேகர் கம்முலா எழுதி இயக்கிய காதல் திரைப்படமாகும். இத்திரைப்படத்தில் சுமந்த், கமலினி முகர்ஜி, நீத்து சந்திரா ஆகியோர் முக்கிய கதாப்பாத்திரத்தில் நடித்திருந்தனர்.

## நடிகர்கள்
* சுமந்த் ... ராம் (சிறீ ராம்)
* கமலினி முகர்ஜி ... சீதா (சாதா மகாலட்சுமி)
* நீத்து சந்திரா ... ராஜி (ராஜேஸ்வரி)
* கமலா காமராஜ் ... ரவி (ரவிந்திரா)
* தனிகீலா பரணி ... கேப்டன் சிந்தாமணி
* சிவா ... சின்னா

## பாடல்கள்

## ஆதாரங்களும் மேற்கோள்களும்


## வெளி இணைப்புகள்
*
*கோதாவரி விமரிசனம்

பகுப்பு:2006 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
விருந்துகாரி

**விருந்துகாரி** அல்லது விருந்நுகாரி  வேணு தயாரித்த மலையாளத் திரைப்படம். இந்தப் படம் 1969  டிசம்பர் 10-ல் வெளியானது.

## நடிப்பு
*பிரேம் நசீர்
*மது
*கே. பி. உமர்
*டி. எஸ். முத்தய்யா
*சங்கராடி
*அடூர் பாசி
*பி. ஜே. ஆண்டணி
*நெல்லிக்கோடு பாசுக்கரன்
*எம். எச். நம்பூதிரி
*கடுவாக்குளம் ஆன்றணி
*அப்பாஸ்
*ரவி
*சுகுமாரன்
*மாஸ்டர் சந்தோஷ்
*ஷீலா
*அம்பிகா
*ஜெயபாரதி
*சுகுமாரி
*டி. ஆர். ஓமனா
*திருமகள்
*சரசுவதி
*விதுபாலா
*ஸ்ரீலதா (நடிகை)

## பின்னணிப் பாடகர்கள்
*கே. ஜே. யேசுதாசு
*பி. லீலா
*ஜானகி

## பங்காற்றியோர்
*இயக்கம், தயாரிப்பு - வேணு
*சங்கீதம் - எம் எச் பாபுராஜ்
*இசையமைப்பு - பி பாஸ்கரன்
*வேளியீடு - திருமேனி பிக்சர்ஸ்
*கதை, திரைக்கதை - வேணு
*வசனம் - பி ஜே ஆன்டணி

## சான்றுகள்

## வெளி இணைப்புகள்
*தி இந்துவில் விருந்துகாரி

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
வெள்ளியாழ்ச (திரைப்படம்)

**வெள்ளியாழ்ச** என்பது, எம். எம். நேசன் இயக்கி, தயாரித்த மலையாளத் திரைப்படம். இந்தப் படம் 1969 அக்டோபர் 31-ல் வெளியானது

## நடிப்பு
*சத்யன்
*மது
*சங்கராடி
*பகதூர்
*முதுகுளம் ராகவன் பிள்ளை
*சாரதா
*அம்பிகா
*மீனா
*டி. ஆர். ஓமனா
*குமாரி பத்மினி

## பின்னணிப் பாடகர்கள்
*கே. ஜே. யேசுதாசு
*எஸ். ஜானகி
*ரவீந்திரன்
*லதா ராஜு.

## பங்காற்றியோர்
*தயாரிப்பு, இயக்கம்- எம் எம் நேசன்
*வெளியிடூ - ஜியோ பிக்சர்சு
*கதை, திரைக்கதை - சுவாதி
*வசனம் - சதாநந்தன்
*ஆடை - ஆர் நடராஜன்
*நடனம் - இ மாதவன்.

## பாடல்கள்
*சங்கீதம் - பாபுராஜ்
*இசையமைப்பு - பி. பாஸ்கரன்

## சான்றுகள்

## வெளி இணைப்புகள்
*இண்டர்நெட் மூவி டேட்டாபேசில் வெள்ளியாழ்ச
*யூ டியூபில் வெள்ளியாழ்ச

பகுப்பு:1969 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சுவாந்தே அறீனியசு

thumb|சுவாந்தே அறீனியசு (1909)
**சுவாந்தே அறீனியசு** *(Svante August Arrhenius)*என்பவர் சுவீடன் நாட்டு இயற்பியலாளர் ஆவார். அடிப்படையில் ஓர் இயற்பியலாளரான இவர் பெரும்பாலும் வேதியியலாளர் என்றே கருதப்பட்டார். இவர் 1859 பெப்ரவரி 19-ல் சுவீடனில்  உள்ள உப்சாலா நகரில் பிறந்தார். உப்சலா பல்கலைக்கழகத்திலும், ஸ்டாக்ஹோம் பல்கலைக்கழகத்திலும் கல்வி பயின்றார். 1905-ல் நோபல் பரிசு பெற்றார். 1927 அக்டோபர் 2-ல், ஸ்டாக்ஹோம் நகரில் இறந்தார். இவரின் நினைவாக, சமன்பாட்டிற்கும் மற்றும் ஸ்டாக்ஹோம் பல்கலைக்கழகத்தின் ஆய்வகத்திற்கும் இவரது பெயர் சூட்டப்பட்டுள்ளது. கரைசலில் நிகழும் வேதிவினைகள் எலக்ட்ரான்களுக்கு இடையில் நிகழும் வினைகளே என்று இவர் குறிப்பிட்டார். எலக்ட்ரான் பிரிகை தொடர்பான இவருடைய கண்டுபிடிப்பிற்காக 1903 ஆம் ஆண்டு இவருக்கு நோபல் பரிசு வழங்கப்பட்டது.

## சான்றுகள்

பகுப்பு:1927 இறப்புகள்
பகுப்பு:சுவீடிய இயற்பியலாளர்கள்
பகுப்பு:1859 பிறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:சுவீடன் வானியலாளர்கள்
பகுப்பு:நோபல் பரிசு பெற்ற சுவீடியர்கள்
பன்னாட்டு ஒரு நாள் போட்டிகளில் இந்திய அணியின் சாதனைகள்

இந்தியத் துடுப்பாட்ட அணி, சர்வதேச ஒரு நாள் போட்டிகளில் பங்கேற்று, வென்ற சாதனைகள் கீழே பட்டியலிடப்பட்டுள்ளன.

## அணியின் சாதனைகள்

### வெற்றி, தோல்விகள், டிரா

#### போட்டிகள்

*<small>சான்று: [http://stats.cricinfo.com/ci/content/records/283878.html கிரிக்கின்போ]*. 23 திசம்பர் 2019.

#### ஆடிய போட்டிகள் (பிற நாடுகளுக்கு எதிராக)

### அணி ஸ்கோரிங் சாதனைகள்

#### அதிகபட்ச இன்னிங்ஸ் ஸ்கோரிங்

#### ஆட்டங்களில் அதிக ஸ்கோர்

## தனிநபர் சாதனை
### பேட்டிங்
#### கூடுதல் ஓட்டங்கள்

### பௌளிங்
#### கூடுதல் ஆட்டமிழப்பு

## சான்றுகள்

## இவற்றையும் காண்க
*இந்தியத் துடுப்பாட்ட அணி
*ஒருநாள் பன்னாட்டுத் துடுப்பாட்ட சாதனைகள் பட்டியல்

பகுப்பு:துடுப்பாட்டம்
தடித்தோலணு

****  (ஆங்கிலம்:Sclereid) என்பது தடித்த மேற்றோலைக் கொண்ட தாவர உயிரணுக்களைக் குறிக்கிறது. இவைகள் தாவரத்தின் ஸ்கிளீரன்கைமா என்ற எளிய உயிரணுத்தொகுதியின் இருவகைகளில் ஒன்றாகும். மற்றொன்று  தாவரத்தோல் நார்  என அழைக்கப்படுகிறது. பெரும்பாலான தாவரத்தின் தோலில் இவைகள் காணப்படுகின்றன.

## தோற்றம்
ஒரு தாவரத்தில் எண்ணிக்கையில் பெருகும் உயிரணுக்கள்  வேறுபாடடைந்து, பலவகையான நிலைத்த உயிரணுத்தொகுதிகளை உண்டாக்குகின்றன. இத்தகைய உயிரணுக்கள் பகுப்படையும் திறனை நிரந்தரமாகவோ அல்லது தற்காலிகமாகவோ இழக்கின்றன.  இந்நிலைத்த உயிரணுத்தொகுதியில் காணப்படும் உயிரணுக்கள், உருவத்தாலும், இயல்பாலும் வேறுபடுகின்றன. அவ்வேறுபாட்டினைப் பொருத்து,  அவை இரண்டு
வகையாகப் பிரிக்கலாம். 
***எளிய உயிரணுத்தொகுதி** (அ) எளியத்திசு : ஒத்த அமைப்பு மற்றும் செயல்களையுடைய செல்களால் ஆனவை  இது மூன்று வகைப்படும். அவை பாரன்கைமா(Parenchyma), கோலன்கைமா (Collenchyma),  ஸ்கிளீரன்கைமா(Sclerenchyma) என்பனவாகும்.
***கூட்டு உயிரணுத்தொகுதி** (அ) கூட்டுத்திசு : வேறுபட்ட அமைப்பு உடையவை. ஆனால், ஒத்த பணியை மேற்கொள்ளுபவை ஆகும். இவை இரண்டு வகைப்படும். காழ் (xylum), உரியம் (Phloem)

## இயல்புகள்

இவைகள் இறந்த உயிரணுக்கள் ஆகும். வடிவம் மற்றும் செல்சுவர் தடிப்பு ஆகிய பண்புகளின் அடிப்படையில் பல்வேறு வகையான கள்
காணப்படுகின்றன. உயிரணுச்சுவரில் 'லிக்னைன்'(Lignin) என்ற வேதிப்பொருள் பலஅடுக்குகளாக படிவதன் காரணமாக செல்சுவர் மிகவும் தடித்து காணப்படுகிறது. அதனால் செல்களின் உயிரணு அறை (Lumen) மிகவும் குறுகலாக உள்ளது. செல்சுவரில் காணப்படும்  குழிகள் எளியவையாகவோ அல்லது கிளைத்தவையாகவோ (Branched Pits) காணப்படுகின்றன.

## வகைகள்
#**கல்உயிரணு** : இவைகள் பெரும்பாலும் சமஅளவு உடையவைகளாக் காணப்படுகின்றன. ஆனால் சில தாவரங்களில் நீண்டு காணப்படுகின்றன. விதையுறையின் கடினத் தன்மைக்கு, இவைகளே காரணமாக உள்ளன. சமஅளவுடைய இவைகள்,  கல்உயிரணுக்கள் (brachysclereids) எனப்படுகின்றன. இவை பட்டை. தண்டின் நடுப்பகுதி, புறணி. தடித்த கனி, உள்ளுறை மற்றும் சில கனிகளின் சதைப் பகுதியில் காணப்படுகின்றன. (எ.கா.) பேரிக்கனியின் தளத்திசுப் பகுதி.
#**கோல்உயிரணு** : இவைகள் கோல வடிவத்தில் நீண்டு காணப்படுகின்றன. எனவே கோல்உயிரணுக்கள் (macrosclereids) என அழைக்கப் படுகின்றன. இவை விதை வெளியுறையில் காணப்படுகின்றன. (எ.கா.) குரோட்டலேரியா.
#**எலும்புஉயிரணு**: இவைகளின் முனைப்பகுதிகள் அகன்ற கோல்வடிவத்தில் எலும்பு போல காணப்படுகின்றன. எனவே, இவைகளை  எலும்பு உயிரணுக்கள் (osteosclereids) என அழைக்கப்படுகின்றன. ( எ.கா.) பட்டாணியின் விதை உறை

## மேற்கோள்கள்

## மேலும், விவரங்கள்
* 
* Moore, Randy; Clark, W. Dennis; and Vodopich, Darrell S. (1998). *Botany* (3rd ed.). McGraw-Hill. .
* Chrispeels MJ, Sadava DE. (2002) Plants, Genes and Crop Biotechnology. Jones and Bartlett Inc., 

பகுப்பு:தாவர உடற்கூற்றியல்